|  |  |
| --- | --- |
| Dalykas | Matematikos pamoka |
| Klasė  | 3 |
| Trukmė | Apie 45 min. |
| Vieta  | Mokyklos teritorija |
| Pamoką veda  | Mokytojas |
| Registracija | Nereikalinga |
| Vieta ( viduje/lauke) | Lauke |
| Pamokos tema | Kokios figūros vadinamos simetriškomis? |
| Pamokos klausimas | Kokių objektų mus supančioje aplinkoje yra daugiau – simetriškų ar nesimetriškų? |
| Pamokos tikslas | Įtvirtinti žinias apie simetriškas figūras.  |
| Pamokos uždavinys | Remiantis surinktais duomenimis, nustatyti, kokių objektų mus supančioje aplinkoje yra daugiau – simetriškų ar nesimetriškų, suformuluoti išvadą. |
| Reikalingos priemonės | Kreida, popieriaus lapai, rašikliai.  |
| Pamokos planas | Įvadas: Pakartojama, kokios figūros vadinamos simetriškomis, kaip tai galima nustatyti. Keliamas pamokos klausimas: kokių objektų mus supančioje aplinkoje yra daugiau – simetriškų ar nesimetriškų? Išsikeliamas tikslas ir uždaviniai. Tyrimas atliekamas lauke.Pagrindinė dalis: Išėjus į lauką, žaidžiamas temos įtvirtinimo žaidimas: Ant žemės nupiešiama po 3-4 simetriškas ir nesimetriškas figūras. Sušukus „simetriškas“, mokiniai bėga ir sustoja ant simetriškos figūros. Kai sušunkama „nesimetriškas“ - ant nesimetriškos.Mokiniai suskirstomi po 4-5 į grupes, jiems pristatoma užduotis – per 20 min. aplinkoje rasti ne mažiau kaip 10 objektų ir nustatyti, jie simetriški ar ne. Grupės varžosi tarpusavyje, kuri aplinkoje daugiau ras ir užrašys arba nupieš simetriškų ir nesimetriškų objektų. Grįžus į klasę, kiekviena grupė nubraižo atrastų simetriškų ir nesimetriškų objektų diagramą, suskaičiuoja ir pristato savo veiklos rezultatus klasės draugams. Formuluojama išvada.Refleksija.1. Kaip nustatome, ar figūra yra simetriška?
2. Kaip sekėsi atlikti tyrimą grupėje? Ar pavyko susitarti?
3. Kurios grupės pateiktos išvados ir pristatymas labiausiai patiko ir kodėl?
4. Kas labiausiai patiko ir kodėl?
 |